REPUBLIKA HRVATSKA

GRAD ZAGREB

OSNOVNA ŠKOLA PAVLEKA MIŠKINE

Sveti Duh 24, Zagreb
KLASA: 007-04/26-02/2
URBROJ: 251-131-2

U Zagrebu, 13.05.2026.
Z A P I S N I K 

s 8. sjednice Školskog odbora Osnovne škole Pavleka Miškine održane u srijedu, 13.05.2026. s početkom u 15,00 sati u prostorijama škole.

Prisutni: Nikolina Matovina Hajduk, Martina Hrdalo, Marija Markl, Milica Konta, Goran Jukić, Lina Rajković, Maja Muškić Treber
Odsutni: 
Ostali prisutni: Vesna Vrbanović Jančić, ravnateljica, Darko Tukač, tajnik škole

Predsjednica Školskog odbora pozdravlja sve prisutne, konstatira kvorum i otvara sjednicu Školskog odbora čitajući i predlažući sljedeći:

DNEVNI RED

1. Izvješće predsjedavatelja sjednice o imenovanom članu Školskog odbora

2. Verificiranje mandata imenovanog člana Školskog odbora

3. Verifikacija zapisnika s 7. sjednice Školskog odbora

4. Izvršenje zaključaka s 7. sjednice Školskog odbora

5. Kućni red

· rasprava i usvajanje

6. Prethodna suglasnost o zasnivanju radnog odnosa na određeno vrijeme:

· pomoćni radnik koji obavlja pomoćne poslove u kuhinji
7. Različito

Predloženi dnevni red jednoglasno je usvojen.
Ad 1.)
Predsjednica Školskog odbora prelazi na prvu točku dnevnog reda, odnosno na izvješće predsjedavatelja sjednice o imenovanom članu Školskog odbora.

Predsjednica Školskog odbora izvještava nazočne o tome kako je gradonačelnik Grada Zagreba, 11. ožujka 2026. godine donio Zaključak o imenovanju člana Školskog odbora Osnovne škole Pavleka Miškine te navodi kako se:

1. Za člana Školskog odbora Osnovne škole Pavleka Miškine, Zagreb, Sveti Duh 24, imenuje:

- Maja Muškić Treber
Ad 2.)
Predsjednica Školskog odbora prelazi na drugu točku dnevnog reda, odnosno na verificiranje mandata imenovanog člana Školskog odbora. 

Gđa. Muškić Treber je potvrdila svoj identitet osobnom iskaznicom.

Ad 3.)

Predsjednica Školskog odbora prelazi na treću točku dnevnog reda odnosno na verifikaciju zapisnika s 7. sjednice Školskog odbora.

Primjedbi na zapisnik nema, te se isti usvaja jednoglasno.
Ad 4.)

Predsjednica Školskog odbora prelazi na četvrtu točku dnevnog reda te konstatira kako su svi Zaključci s 7. sjednice Školskog odbora izvršeni.
Ad 5.)

Predsjednica Školskog odbora prelazi na petu točku dnevnog reda te riječ daje ravnateljici koja članovima Školskog odbora predstavlja Kućni red. Ravnateljica navodi kako je rasprava o Kućnom redu provedena na sjednicama Učiteljskog vijeća, Vijeća roditelja i Vijeća učenika. Ravnateljica nadalje navodi kako je Kućni red nužno donijeti zbog usklađenja s relevantnim propisima. 

Nakon provedene rasprave predsjednica Školskog odbora stavlja na glasovanje Kućni red te se on usvaja jednoglasno.

Zaključak 1/8

Usvaja se Kućni red.

Ad 6.)

Predsjednica Školskog odbora prelazi na šestu točku dnevnog reda te riječ daje ravnateljici koja članovima Školskog odbora pojašnjava kako se zbog bolovanja pomoćne radnice koja obavlja pomoćne poslove u kuhinji gđe. Mare Miloš pojavila potreba za zapošljavanjem novog pomoćnog radnika/ce koji obavlja pomoćne poslove u kuhinji do povratka odsutne radnice na rad. Ravnateljica nadalje navodi kako je nakon dobivanja svih potrebnih suglasnosti od strane nadležnog gradskog ureda za navedeno radno mjesto dana 26. ožujka 2026. godine raspisan natječaj na mrežnim stranicama i oglasnoj ploči Hrvatskog zavoda za zapošljavanje i mrežnim stranicama i oglasnoj ploči škole. Ravnateljica navodi kako je sukladno Pravilniku o postupku zapošljavanja te procjeni i vrednovanju kandidata za zapošljavanje provedeno testiranje kandidata prijavljenih na natječaj.

Ravnateljica predlaže da se u radni odnos na određeno, puno radno vrijeme do povratka na rad Mare Miloš, primi Ana Kartelo na radno mjesto pomoćnog radnika koji obavlja pomoćne poslove u kuhinji.

Predsjednica Školskog odbora prijedlog ravnateljice stavlja na glasovanje te se on usvaja jednoglasno.

Zaključak 2/8

Daje se suglasnost da se u radni odnos na određeno, puno radno vrijeme do povratka na rad Mare Miloš, primi Ana Kartelo na radno mjesto pomoćnog radnika koji obavlja pomoćne poslove u kuhinji.

Ad 7.)

Predsjednica Školskog odbora prelazi na sedmu točku dnevnog reda u okviru koje ravnateljica škole poziva članove Školskog odbora na obilježavanje 150. obljetnice škole.

Ravnateljica nadalje izvještava članove Školskog odbora o provedenim učeničkim natjecanjima i ostvarenim postignućima.

Ravnateljica nadalje izvještava članove Školskog odbora kako je pristigao podnesak gđe. Mare Miloš te kako će rasprava o istom biti uvršten na sljedeću sjednicu Školskog odbora.

Nakon što je iscrpljen dnevni red predsjednica Školskog odbora zaključuje sjednicu u 16,00 sati.

        Zapisničar                                                             Predsjednica Školskog odbora

     Darko Tukač, mag. admin. publ.


                      Martina Hrdalo, prof.  

